Internaţionalul englez Harry Kane, atacantul echipei Bayern Munchen, a marcat al optulea său gol în actuala ediţie a Ligii Campionilor la fotbal, marţi seara pe Allianz Arena, în meciul cu Real Madrid, egalându-l astfel pe francezul Kylian Mbappe (Paris Saint-Germain) în fruntea clasamentului golgheterilor celei mai importante competiţii continentale intercluburi.
Cei doi sunt urmaţi de norvegianul Erling Haaland (Manchester City) şi de francezul Antoine Griezmann (Atletico Madrid), ambii cu câte 6 goluri, dar ale căror echipe au fost eliminate din competiţie.
Brazilianul Vinicius Junior, autorul unei duble pentru Real Madrid în partida de la Munchen, a ajuns la cinci reuşite în actuala ediţie din Champions League, fiind acum la egalitate cu compatriotul şi coechipierul său Rodrygo.
Real Madrid şi Bayern Munchen se vor înfrunta din nou în data de 8 mai, pe stadionul Santiago Bernabeu, în manşa secundă a semifinalelor Ligii Campionilor.
În cealaltă confruntare din penultimul act al competiţiei-fanion a fotbalului european, Borussia Dortmund va primi miercuri seară vizita formaţiei Paris Saint-Germain, returul fiind programat pe 7 mai.
Finala actualei ediţii a Ligii Campionilor se va disputa în data de 1 iunie, pe stadionul Wembley din Londra.
Clasamentul golgheterilor Champions League 2023-2024:
8 goluri: Kane (Bayern Munchen), Mbappe (PSG)
6 goluri: Griezmann (Atletico Madrid), Haaland (Manchester City)
5 goluri: Alvarez (Manchester City), Morata (Atletico Madrid), Foden (Manchester City), Galeno (FC Porto), Hojlund (Manchester United), Rodrygo (Rea l Madrid), Vinicius Junior (Real Madrid)
4 goluri: Bellingham (Real Madrid), Evanilson (FC Porto), Gabriel Jesus (Arsenal), Immobile (Lazio Roma), Openda (RB Leipzig), Saka (Arsenal), Sikan (Şahtior Doneţk), Trossard (Arsenal)
3 goluri: L. de Jong (PSV Eindhoven), Elyounoussi (FC Copenhaga), Felix (FC Barcelona), Joao Mario (Benfica), Joselu (Real Madrid), Lerager (FC Copenhaga), Lewandowski (FC Barcelona), Lino (Atletico Madrid), Mendez (Real Sociedad), Raphinha (FC Barcelona), Torres (FC Barcelona).